SOPIMUS 
Saat Lempäälän lukiosta lukio-opintojasi varten kannettavan tietokoneen Lenovo E 14 G7, 
sarjanumero ___________________________________________________________käyttöösi. 
Lukiossa tieto- ja viestintätekniikan käyttö on luonnollinen osa lukio-opiskelua. Tarkoituksena on, että otat koneen joka päivä mukaan (akku täyteen ladattuna) samalla tavalla kuin muut opiskeluvälineet.
Koneen omistaa rahoitusyhtiö 3STEP IT OY, jolta koneen on liisannut Lempäälän kunta.
Ennen tietokoneen saamista sinun tulee sitoutua alla oleviin käyttöehtoihin.  Sopimuksen allekirjoittamalla suostut noudattamaan seuraavia ehtoja:

Opiskelijana
1. Koneella on laajennettu kolmen vuoden onsite-takuu ja erillinen vakuutus.
2. Huolehdin tietokoneestani hyvin.
3. En luovuta konetta muiden käyttöön.
4. Huomioin ja ymmärrän kuljettamisessa tarvittavan varovaisuuden.
5. En jätä tietokonetta vartioimatta tai näkyville autoon tai muuhun kulkuneuvoon.
6. Pidän huolta, ettei kenenkään huolimaton tai ilkivaltainen käytös vahingoita tietokonetta.
7. Jos tietokone katoaa tai varastetaan, ilmoitan siitä välittömästi koululle. Koulu tekee katoamisesta aina rikosilmoituksen poliisille, joten varaudun vastaamaan poliisin kysymyksiin katoamisolosuhteista. 
8. En asenna koneen kiintolevylle ohjelmia. Jos tarvitsen jotain laillista sovellusta, pyydän asennuslupaa ja asennusta koululta, joka harkitsee tapauskohtaisesti asennustarpeen. 
9. En tallenna koneelle tekijänoikeussäännösten vastaista tai laitonta sisältöä.
10. Huolehdin, että tietokoneen käyttöturvallisuutta parantavat päivitykset (esim. käyttöjärjestelmä ja selain) tulee asennettua.
11. Jos koneeseen tulee laitteistovika, tuon sen heti takuuhuoltoa (takuu 3 vuotta) varten koululle. Ohjelmisto-ongelmissa otan yhteyttä koulun tekniseen tukeen, 2. kerros huone E2097.
12. Noudatan opettajan tietokoneen käyttöön liittyviä ohjeita.  Kun konetta ei tunnilla käytetä opiskeluun, pidän sen läpän suljettuna, jottei oma ja toisten opiskelijoiden tarkkaavuus vaarannu. 
13. Jos kone huolimattomuuteni seurauksena katoaa tai hajoaa, sitoudun maksamaan koneesta täyden hinnan (jäljellä oleva leasingvuokra + lunastusarvo). Maksimihinta on koneiden ostohinta uutena 
607,65 € (sis. alv 25,5 %), joka pienenee koneiden vanhetessa.  Korvaussummaa voidaan tapauskohtaisesti kohtuullistaa olosuhteiden perusteella. 
14. Käytämme Virta-kampuksella Tredun kanssa yhteistä tietoverkkoa. Tutustun myös sen sääntöihin. Linkki löytyy lukion kotisivulta, Opiskelijalle välilehdeltä kohdasta Yhteiset pelisäännöt: https://www.tredu.fi/opiskelijalle/ohjeet-ja-saannot/tredun-tietoliikenneverkon-kayttosaanto/
 
Olen ymmärtänyt tässä sopimuksessa olevat ehdot ja sitoudun noudattamaan niitä.
_____________________________   _____.  ____. 2026
  
_______________________________________
Opiskelijan allekirjoitus
_____________________________________	käännä -> huoltajan täytettävä osuus
Nimen selvennys


Huoltajat:

Lukion aloittavalle nuorellenne luovutetaan kannettava tietokone opiskelukäyttöön. 
Jotta hän voi saada koneen käyttönsä, hänen on sitouduttava yllä oleviin käyttöehtoihin. 
Tämän mahdollistamiseksi toivomme teidän sitoutuvan alla oleviin sääntöihin. 
Tämän sopimuksen allekirjoittamalla suostutte noudattamaan seuraavia ehtoja:

1. Toisen asteen opiskelu on muuttunut maksuttomaksi opiskelijoilla, jotka kuuluvat oppivelvollisuuden piirin. Tietokoneen ohjeiden mukaisesta käytöstä ei synny näin kustannuksia niille opiskelijoille, jotka kuuluvat tämän oppivelvollisuuden piiriin. 

2. Varmistamme, että lukiolaisemme on ymmärtänyt, mitä tarkoittaa asiallinen ja hyvä huolehtiminen tietokoneesta. Varaudumme tarvittaessa maksamaan koneen täyden hinnan (jäljellä oleva leasingvuokra + lunastusarvo), jos kone huolimattomuuden vuoksi katoaa tai hajoaa (kotivakuutus saattaa kattaa vahingon, huom. omavastuu).  
Maksimihinta on koneiden ostohinta uutena 607,65 € (sis. alv 25,5 %), joka pienenee koneiden vanhetessa. 

3. Ilmoitamme heti katoamisesta tai vahingosta koululle. Huolehdimme, että kone toimitetaan tarvittaessa koululle huoltoon.

4. Takaamme, että tietokone ja virtalähde palautetaan, kun lukiolainen lähtee pois tästä koulusta tai kun koululta pyydetään palauttamaan kone. 

5. Takaamme, että tietokonetta ei käytetä mihinkään laittomaan eikä yhteiskuntaa vahingoittavaan tarkoitukseen, mukaan lukien pääsy sopimattomille internet-sivuille ja keskustelupalstoille.

6. Takaamme, että koululle ilmoitetaan heti tietokoneen sijoituspaikan muuttumisesta, 
esim. perheen osoitteen tai asumisjärjestelyiden muutoksesta.
Tämä sopimus raukeaa huoltajan osalta, kun opiskelija täyttää 18 vuotta.

_____________________________  _____. ____ 2026

_________________________________________
Huoltajan allekirjoitus
_________________________________________
Nimen selvennys
